### 16.    Beslutning om godkendelse af styrelsesvedtægt for Kalundborg Kommunes skolevæsen med høringssvar

**Åbent**

Sagsnr.: 326-2016-18098       J.nr.: 17.01.01           Dokumentnr.:
326-2019-227384

**Sagstype**

Beslutning.

**Resume og sagens baggrund**

Styrelsesvedtægterne for Kalundborg Kommunes skolevæsen og
for CSU Kalundborg er blevet opdateret på baggrund af de seneste års ændringer
på skoleområdet. Forslagene til nye styrelsesvedtægter blev sendt i høring af
Børn- og Familieudvalget på deres møde i august 2019.

**Indstillinger**

Direktøren indstiller, at

1.    Styrelsesvedtægt
for Kalundborg Kommunes skolevæsen (bilag 1) godkendes

2.    Styrelsesvedtægt
for CSU Kalundborg (bilag 2) godkendes

**Behandling**

Børn- og Familieudvalget, Økonomiudvalget, Kommunalbestyrelsen.

**Sagsfremstilling**

Styrelsesvedtægten for folkeskolerne og styrelsesvedtægten
for CSU Kalundborg er blevet opdateret på baggrund af de seneste års ændringer
på skoleområdet. Styrelsesvedtægterne har været i høring blandt
skolebestyrelser, MED-udvalg, faglige organisationer og skolelederforeningen.

Som bilag er den nye styrelsesvedtægt for Kalundborg
Kommunes skolevæsen, den nye styrelsesvedtægt for CSU Kalundborg, en oversigt
over høringsparternes bemærkninger, en beskrivelse af ændringerne i
styrelsesvedtægten, de samlede høringssvar, samt den gamle styrelsesvedtægt for
skolevæsenet.

*Baggrund*

Styrelsesvedtægten for skolevæsenet beskriver kommunens
retningslinjer for skolebestyrelsernes sammensætning og arbejde. Den indeholder
desuden beskrivelser af skolevæsenets opbygning, undervisningens ordning,
procedurer for indskrivning mv.

Den nuværende styrelsesvedtægt blev godkendt af
Kommunalbestyrelsen i september 2014 på baggrund af folkeskolereformen. Siden
da har Kommunalbestyrelsen vedtaget en række ændringer på folkeskoleområdet.
Der er desuden i Folketinget blevet vedtaget en justering af folkeskolereformen.
Styrelsesvedtægten er på denne baggrund blevet opdateret, så den afspejler de
ændringer, der er sket på skoleområdet inden for de seneste år.

Styrelsesvedtægten for voksenspecialskolen CSU Kalundborg
har indtil nu været et bilag til den overordnede styrelsesvedtægt, men det
foreslås nu, at denne i stedet godkendes som et separat dokument.

*Ændringer på baggrund af høringssvar*

De høringsberettigede parter har indsendt i alt 31
høringssvar. Høringssvarene indeholder en række forslag til ændringer i
styrelsesvedtægterne. Administrationen har gennemgået forslagene. Nogle forslag
har kunnet indarbejdes i styrelsesvedtægten med det samme, f.eks. når der har
været tale om rettelser af faktuel karakter eller upræcise formuleringer.

Andre forslag er blevet imødekommet ved at lave
indholdsmæssige ændringer i styrelsesvedtægten, herunder:

|  |  |
| --- | --- |
| - | [adresse] får dispensation fra reglen om at have en elevrepræsentant fra hver matrikel i skolebestyrelsen, da eleverne i [adresse] går i indskolingen. |
| - | [adresse], Hvidebækskolen, [adresse], [adresse] og Børnehus, Kirke [adresse] og Børnehus, samt Buerup Skole har fået en 2-årig valgperiode for forældrerepræsentanter. |
| - | Bestemmelsen om lejrskole er blevet ændret. Sætningen ”Skolen bør stræbe mod, at alle elever kommer afsted på lejrskole mindst én gang i løbet af deres skolegang (0.-9. klasse)” er blevet slettet. I stedet er det blevet tilføjet, at skolebestyrelsen skal fastsætte principper for afholdelse af lejrskoler. |
| - | Det er blevet tilføjet, at hvis barnet skifter fra én folkeskole til en anden i Kalundborg Kommune, skal forældrene indmelde barnet i den nye skoles SFO. Barnet vil dermed automatisk blive udmeldt af den gamle skoles SFO på datoen for indmeldelsen. |
| - | Navnet på landsbyordningen i [adresse] er blevet ændret til Rørby Skole og Børnehus. |
| - | Beskrivelsen af sammensætningen af bestyrelsen i Rørby Skole og Børnehus er blevet ændret, så det fremgår, at der skal vælges 2 medarbejderrepræsentanter for skolen (inkl. SFO). |
| - | Det er blevet præciseret, at oprettelse og nedlæggelse af modtageklasser kun kan ske efter politisk beslutning. |

Derudover er der i høringssvarene rejst en række mere
principielle forslag, som ikke har ført til ændringer i styrelsesvedtægten:

|  |  |
| --- | --- |
| - | Revidering af skoledistrikterne |
| - | Revidering af ressourcetildelingsmodellen |
| - | Finansiering af udgifter til sygeundervisning |
| - | Ændring af antallet af pladser reserveret til nytilflyttere |
| - | Etablering af flere landsbyordninger |
| - | Undervisning af tosprogede elever |
| - | Ændringer i tilbuddet om SFO |

Nogle forslag har ikke kunne imødekommes, f.eks. på grund af
lovgivning eller fordi det vurderes at være uhensigtsmæssigt.

I bilaget ”Oversigt over høringssvar” gives et overblik over
høringssvarenes forslag til ændringer, samt administrationens bemærkninger til
forslagene.

I løbet af høringsperioden er administrationen desuden
blevet opmærksom på, at bestemmelserne om forflyttelse af en elev kunne forstås
som om, forflyttelse kan iværksættes uden forudgående inddragelse af forældrene
og afprøvning af mindre indgribende foranstaltninger. På denne baggrund er § 29
stk. 1 i styrelsesvedtægten blevet uddybet.

**Økonomiske konsekvenser**

Ingen.

**Børn- og Familieudvalgets møde
den 2. oktober 2019:**

Børn- og Familieudvalget anbefaler godkendelse af styrelsesvedtægten
for Kalundborg Kommunes skolevæsen og styrelsesvedtægten for CSU Kalundborg

**Økonomiudvalgets møde den 20.
november 2019:**

Anbefaler Børn- og Familieudvalgets anbefaling

Erling Koch, Ø, og Lona Henriksen, A,  tager forbehold

**Bilag**

|  |  |
| --- | --- |
| Bilag 1: Styrelsesvedtægt for Kalundborg Kommunes skolevæsen 2019 | 326-2019-228071 |
| Bilag 2: Styrelsesvedtægt for CSU Kalundborg 2019 | 326-2019-254610 |
| Bilag 3: Oversigt over høringssvarenes bemærkninger | 326-2019-252021 |
| Bilag 4: Oversigt over ændringer i styrelsesvedtægt for Kalundborg Kommunes skolevæsen | 326-2019-227757 |
| Bilag 5: Samlede høringssvar | 326-2019-258362 |
| Bilag 6: Styrelsesvedtægt for Kalundborg Kommunes skolevæsen 2014 (gammel) | 326-2019-254614 |